Jegyzőkönyv

**Lőrinc- Kertvárosi Polgárőr Csoport**

**megtartott nyilvános taggyűléséről**

A taggyűlés 2014. február 01-én, Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 10 óra 00 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 16 fő jelent meg, közülük 10 fő teljes szavazati joggal rendelkezik­, a taggyűlés határozatképes. Tájékoztatóul közölte, hogy a nyilvános taggyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság 11 igen szavazattal megszavazta jegyzőkönyvezetőnek Liszi Károlyt.

Jegyzőkönyv hitelesítőinek Felvinczi Károlyt és Dobák Norbertet választotta a tagság.

Székely László elnök előterjesztette a következő napirendi pontokat.

I. Napirend előtti felszólalások

II. Próbaidős tagok felvétele.

III. Új eszközök beszerzése

IV. Ruházattal kapcsolatos tájékoztató

V. Balogh Richárddal szolgálatellátásának megvitatása

VI. pénzügyi tájékoztató

VII. Az egyesület tevékenységének bővítése önkéntes tűzoltási feladatokkal

**I. napirend előtti felszólalások**

Révész Zoltán tájékoztatja a tagságot, hogy az egyesület honlapjának megújítása folyamatban van, a honlap címe nem változik, de a tartalma igen. Ötleteket kér a tagságtól a honlappal kapcsolatban.

Székely László kéri a tagokat, hogy a szolgálat során történt eseményeket mindenki rögzítse jelentés formájában.

Felvinczi Károly emlékezteti a tagokat, hogy az egyesület nagy összeget ruházott be a rendszámfelismerő rendszerbe, a nagyobb kihasználtság érdekében egy hónapban mindenki vállaljon legalább egy hétvégi nappalos szolgálatot.

Székely László tájékoztatja a tagokat, hogy a szolgálati gépkocsiba felszerelésre került egy belső fedélzeti kamera, ami rögzíti a szolgálat alatt történteket. A kamera felszereléséré az intézkedők védelmében van szükség, mert az utóbbi időben több olyan eset is történt amikor az intézkedéseink szakszerűségét megkérdőjelezték.

Székely László tájékoztatja a tagságot, hogy Németh Attila kilépett a csoportból, felszereléseivel elszámolt. Szeleczky Ferenc hajlandónak látszik az egyesületnek okozott kár megtérítésére.

**II. napirendi pont, próbaidős tagok felvétele:**

Székely László közli a tagokkal, hogy a Horváth Dániel, Demeter Zsolt, Szudóczki Róbert és Pásztor Árpád próbaidős tagok a próbaidő alatt az egyesület által kért szolgálatokat teljesítették, probléma nem merült fel velük kapcsolatban így felvételükről kell szavazni.

A tagság szavazatszámlálónak Dobák Norbertet és Felvinczi Károlyt jelöli.

A tagság titkos szavazással szavaz a tagok felvételéről.

A szavazatszámláló bizottság a szavazatok összeszámlálása után közli, hogy

Horváth Dániel 10 igen 0 nem 0 tartózkodás

Demeter Zsolt 10 igen 0 nem 0 tartózkodás

Szudóczki Róbert 10 igen 0 nem 0 tartózkodás

Pásztor Árpád 10 igen 0 nem 0 tartózkodás

szavazatot kapott.

Székely László megállapítja, hogy a tagság egyhangú szavazással felvette tagnak Horvát Dánielt, Demeter Zsoltot, Szudóczki Róbertet és Pásztor Árpádot.

**III. napirendi pont**

Székely László jelzi, hogy a vezetőség, GPS készüléket és gumiszőnyeget kíván vásárolni a szolgálati autóba, kéri a tagság véleményét illetve azt, hogy az új eszközök beszerzéséről szavazzanak.

Észrevétel nem érkezett.

A tagság 14 igen szavazattal megszavazta az elnök által jelzet eszközök beszerzését.

**IV. napirendi pont**

Révész Zoltán tájékoztatja a tagságot, hogy az új rendeletnek megfelelő ruházat megvarrására új vállalkozót keresett a vezetőség, mert az előző nem volt mindenben korrekt, a határidőket nem tartotta, a minőségi kifogásainkat csal hosszas egyeztetések után volt hajlandó kijavítani.

**V. napirendi pont**

Székely László jelzi Balogh Richárd tagnak, hogy hónapok óta nem teljesíti az elvárt minimális havi két szolgálatot. Székely László arra kéri Balogh Richárdot, hogy amennyiben a továbbiakban is szeretné a polgárőri szolgálatot folytatni akkor teljesítse a havi két szolgálatot.

Balogh Richárd közli, hogy szeretne a csoportban maradni, és már februárban teljesíti a két szolgálatot.

**VI. napirendi pont**

Székely László tájékoztatja a tagságot, hogy a BPSZ-től 180.000.-Ft plusz támogatást kaptunk, melyen a szolgálati gépkocsihoz fényhidat vásároltunk. A WALOR Kft 250.000.-Ft-ra emelete a támogatását. Az önkormányzat elfogadta az utolsó negyedéves támogatás felhasználásról szóló előterjesztésünket.

**VII. napirendi pont**

Székely László elmondja a tagságnak, hogy a Dél- pesti Katasztrófavédelmi Munkacsoportba történt jelentkezésünk után az egyesületünk felkérést kapott a katasztrófa védelemtől,egy szorosabb együttműködésre ezzel kapcsolatban felkéri Dobos Gábort, hogy tájékoztassa a tagságot az Önkéntes Tűzoltó Egyesületi szolgálattal kapcsolatos követelményekről, annak feltételeiről.

Dobos Gábor tájékoztatása után a tagság egyhangúan 14 igen szavazattal felhatalmazza az elnökséget, hogy előkészítse az egyesület tevékenységi körének tűzmegelőzési, tűzoltási és műszaki mentési feladatokkal való bővítését és az egyesület nevének Lőrinc Kertváros Polgárőr Csoport és Önkéntes Tűzoltó Egyesület névre történő módosítását.

Székely László 11 óra 30 perckor a taggyűlést bezárja.

Jegyzőkönyv 11 óra 30 perckor lezárva.

……………………….. ……………………..

elnök jkv. vezető

………………………………………… ………………………………………

hitelesítő tag hitelesítő tag